شه‌فه‌ق نيوز/ ريكخرياگ ته‌ندروستى جه‌هانى، ئاشكراى ئه‌وه‌ كرد ڤايرۆس كۆرۆنا له‌ ئيران بويه‌سه‌ مه‌سه‌له‌يگ وه‌رده‌وام و هه‌ر وه‌و خاتريشه‌ وشدارى دا له‌باره‌ى ئه‌وه‌گ كه‌مى كه‌ره‌سته‌يل ته‌ندروستى كارگه‌ره‌يل چه‌وديرى ته‌ندروستى هه‌وڵه‌يل بڵاوبوينه‌وه‌ى ئى ڤايرۆسه‌ سه‌خته‌و ئه‌كا.
له‌ى باوه‌ته‌و، مايكڵ راين وه‌ڕيه‌وبه‌ر جيوه‌جيكار به‌رنامه‌ى ته‌وارى ته‌ندروستى له‌ ريكخرياگ ته‌ندروستى جه‌هانى له‌ جنيفه‌و له‌ لێدوانيگ ئه‌را رووژنامه‌نويسه‌يل وت: بارودوخه‌گه‌ ئاسان نيه‌و ئه‌و ڤايرۆس كۆرۆناى تازه‌ ك 77 كه‌س له‌ ئيران كوشتگه‌و زياتر له‌ 2300 كه‌سيش وه‌پيه‌و تويش هاتنه‌، په‌ل كوتاگه‌ وه‌ره‌و شماره‌يگ له‌ شاره‌يل وڵاته‌گه‌و جوور وڵاته‌يل تر وه‌رده‌وامى وه‌رگرتگه‌.
جى باسه‌، راين جه‌ختيش له‌وه‌ كرد ك له‌ناوبردن ڤايرۆسه‌گه‌ له‌و وڵاته‌يله‌ ك له‌تيان بڵاوه‌و بويه‌ سه‌خته‌، وه‌لێموسته‌حيليش نيه‌.
